༢༽ཤེས་ཡོན་གྱི་ཐོག་ལ་བསམ་བློ་ཞིག་གཏོང་བ་ཡིན་ན་ཡང་།སྤྱིར་བཏང་ཤེས་ཡོན་དེ་མི་སོ་སོའི་མི་ཚེའི་བདེ་སྐྱིད་དང་།དེ་དང་འབྲེལ་བའི་སོ་སོའི་ཉེ་འཁོར་དང་།དེ་ལས་ཁྱབ་ཆེར་བཏང་པ་ཡིན་ན་རྒྱལ་ཁབ་དང་མི་རིགས་རེད།འཛམ་བུ་གླིང་སྤྱི་ཡོངས་ལ་ཕན་ཐོགས་པའི་དངོས་པོ་ཞིག་ཡིན་དགོས་ཀྱི་ཡོད་རེད།དེར་བརྟེན་སྔ་མོ་ཡིན་ན་སློབ་སྦྱོང་བྱེད་དགོས་པའི་དམིགས་ཡུལ་ཡང་དེ་འདྲ་ཞིག་བཟུང་གི་ཡོད་རེད་དེ།ཡིན་ན་ཡང་ད་ཆར་མི་མང་ཆེ་བའི་བསམ་བློའི་ནང་ཤེས་ཡོན་དེ་དམིགས་ཡུལ་དེའི་ཐོག་མ་ཡིན་པར།གོང་དུ་ཞུས་པ་བཞིན་རང་གཅིག་པུའི་ཚེ་འདིའི་བདེ་སྐྱིད་ཀྱི་ཆེད་དུ་དང་།དེ་ཡང་ཕྱི་དངོས་པོ་ཁོ་ནས་འགྲུབ་ཀྱི་ཡོད་པའི་བསམ་ཚུལ་ཞིག་དང་།ཕ་རོལ་པོ་དང་འགྲན་རྩོད་ཀྱིི་རྣམ་པ་ཞིག་གི་ཐོག་ནས་ཤེས་ཡོན་སྦྱོང་པ་དང་།